DA Den Europæiske Unions Tidende C 468/10

Offentliggørelse af ansøgning om ændring i henhold til artikel 50, stk. 2, litra a), i Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer

(2014/C 468/03)

Denne offentliggørelse giver ret til at gøre indsigelse mod ansøgningen, jf. artikel 51 i Europa-Parlamentets og Rådets forordning (EU) nr. 1151/2012 (1).

ANSØGNING OM ÆNDRING

RÅDETS FORORDNING (EF) Nr. 510/2006

om beskyttelse af geografiske betegnelser og oprindelsesbetegnelser for landbrugsprodukter og fødevarer (2)

ANSØGNING OM ÆNDRING I HENHOLD TIL ARTIKEL 9

»MAÇÃ DE ALCOBAÇA«

Nr. EF: PT-PGI-0117-0261-7.12.2011

BGB ( X ) BOB ( )

1. Afsnit i varespecifikationen, som berøres af ændringen

—

☐

—

☒

—

☒

—

☐

—

☐

—

☐

—

☒

—

☐

—

☐

2. Type ændring(er)

—

☐

—

☒

—

☐

—

☐

3. Ændring(er)

3.1. Produktbeskrivelse

Betegnelserne for sortsgrupperne er blevet ændret, således at de også omfatter Pink-gruppen, som under de angivne jordbunds- og klimaforhold giver frugt med de samme kendetegn som det beskyttede landbrugsprodukt (»Maçã de Alcobaça«).

I lighed med de andre sortsgrupper, som er omfattet af denne varespecifikation, viser den Pink-gruppe, der dyrkes i dette geografiske område, også de særlige kendetegn (en syrlig-sød aroma og smag), som adskiller den fra andre æbler.

Det er denne balance, der gør »Maçã de Alcobaça«, som også omfatter Pink-gruppen, friskere og saftigere, hvilket skyldes de særlige temperatur- og fugtighedsforhold som følge af beliggenheden tæt ved havet og den naturlige afgrænsning i form af bjergsystemet Aire-Candeeiros-Montejunto, som løber fra nord til syd, parallelt med havet.

Der er andre kvalitetsmæssige og organoleptiske kendetegn, der også anses for at være specifikke for Pink-gruppen, og som ligeledes kan tilskrives de særlige økologiske betingelser i dette geografiske område. De omfatter det faste, sprøde frugtkød, den særligt kendetegnende dybe pink farve, den intense aroma, skrællen med fremtrædende og spredte lenticeller og solid rustdannelse ved stilkgruben.

Pink-gruppens sorter har tilpasset sig godt til det geografiske område og giver en god høst.

Foruden de hele, friske frugter kan produktet med henblik på de nye forbrugsbehov nu markedsføres enten som hel frugt, med eller uden skræl, eller i stykker, med eller uden skræl. Den eventuelle skrælning og udskæring foregår ved fysiske metoder.

3.2. Geografisk område

Området udvides, så det også omfatter kommunerne Peniche, Lourinhã, Torres Vedras, Bombarral, Cadaval, Rio Maior, Marinha Grande, Batalha og Leiria, idet:

— de faktiske jordbunds- og klimaforhold i det område, der historisk set er kendt som Coutos de Alcobaça, svarer til forholdene i det område, der nu beskrives og foreslås

— æbleplantagerne har de samme kendetegn som de eksisterende

— de æbler, der dyrkes, har kvalitetsmæssige egenskaber, som svarer til de særlige egenskaber i varespecifikationen for »Maçã de Alcobaça — BGB«.

De vigtigste kemiske og organoleptiske forskelle ved »Maçã de Alcobaça« er en følge af det geografiske områdes særlige økologiske forhold, som er betinget af den korte afstand til havet og den naturlige afgrænsning i form af bjergsystemet Aire-Candeeiros-Montejunto, som løber fra nord til syd, parallelt med havet.

Aire, Candeeiros og Montejunto er forbundet af en tydelig linje af bjerge, som løber næsten parallelt med havet og adskiller det område, hvor der dyrkes »Maçã de Alcobaça«, fra alle de nærliggende geografiske områder.

Hydrografien i dette geografiske område skiller sig ligeledes ud, idet stort set alle floder og vandløb i området løber ud mod havet. I den nordlige del løber de mod afvandingsområdet Mondego, og i øst, mod Tejo-floden.

For så vidt angår geologien løber »Maçã de Alcobaças« geografiske område langs en forkastningslinje i lagplanet, der løber fra nord til syd (og følger bjergryggenes linje), hvor juradannelserne er fremtrædende.

Der er ingen andre regioner i Portugal, hvor orografien og indflydelsen fra Atlanterhavet spiller sammen på denne måde og skaber de kendetegn, der er særlige for det afgrænsede geografiske område »Maçã de Alcobaça«.

Den korte afstand til havet, bjergbarrieren, skydækket, tågen, morgendisen, natteregnen, solindstrålingen, luft- og jordfugtigheden spiller her sammen på en særlig måde, både i forhold til resten af landet og i forhold til de umiddelbart omkringliggende områder. Det er på grund af samspillet mellem alle disse faktorer og ikke bare på grund af en eller en del af dem, at »Maçã de Alcobaça — BGP« opstår, hvis særlige kendetegn er velkendte.

3.3. Mærkning

Uanset den kommercielle præsentationsform er det obligatorisk at angive »Maçã de Alcobaça — BGB« eller »Maçã de Alcobaça — beskyttet geografisk betegnelse« og at anvende logoet for »Maçã de Alcobaça«.

ENHEDSDOKUMENT

RÅDETS FORORDNING (EF) Nr. 510/2006

om beskyttelse af geografiske betegnelser og oprindelsesbetegnelser for landbrugsprodukter og fødevarer (3)

»MAÇÃ DE ALCOBAÇA«

Nr. EF: PT-PGI-0117-0261-7.12.2011

BGB ( X ) BOB ( )

1. Betegnelse

»Maçã de Alcobaça«

2. Medlemsstat eller tredjeland

Portugal

3. Beskrivelse af landbrugsproduktet eller fødevaren

3.1. Produkttype

Klasse 1.6. Frugt, grøntsager og korn, også forarbejdet

3.2. Beskrivelse af produktet med betegnelsen i punkt 1

Frugter af gruppen Casa Nova, Golden Delicious, Red Delicious, Gala, Fuji, Granny Smith, Jonagold, Reineta og Pink, som er dyrket i det afgrænsede geografiske område, er kendetegnet ved et fast og sprødt frugtkød, det høje sukkerindhold og ligeledes en stærk syrlighed, som giver dem den sød-syrlige smag og den intense aroma.

Ifølge en undersøgelse af »Maçã de Alcobaça«-sorternes ernæringsmæssige og funktionelle egenskaber (tabel 1 — Almeida & Pintado, 2008) viser gennemsnitsværdierne et højt samlet syreindhold. Dette aspekt er afgørende for sukker-syre-balancen, som giver »Maçãs de Alcobaça«-æblerne den særlige sød-syrlige aroma og smag, der adskiller dem fra andre æbler.

Tabel 1

Indholdet af opløselige faste stoffer og titrerbar syre for de analyserede æblekultivarer

Gennemsnitsværdiinterval for æblesorterne Opløselige faste stoffer (g/100 g) Titrerbar syre (g malat/100 g) 10,2-15,3 0,2-0,76

Kilde: Domingos Almeida & Manuela Pintado, 2008: »Caracterização nutritiva e funcional de variedades de Maçã de Alcobaça«. Projecto Agro 937

»Maçã de Alcobaça« har også andre kvalitetsmæssige og organoleptiske kendetegn, der anses for at være specifikke for disse æbler, og som kan tilskrives de særlige økologiske forhold, der gør sig gældende i produktionsområdet for »Maçã de Alcobaça«. Heriblandt bør nævnes det faste, sprøde frugtkød, den dybrøde farve for de røde og tofarvede frugtgrupper, den intense aroma, skrællen med fremtrædende og spredte lenticeller og solid rustdannelse ved stilkgruben.

»Maçã de Alcobaça«-æblet kan markedsføres

a) hel, med eller uden skræl, og

b) i stykker, med eller uden skræl.

3.3. Råvarer (kun for forarbejdede produkter)

Ikke relevant.

3.4. Foder (kun for produkter af animalsk oprindelse)

Ikke relevant.

3.5. Specifikke etaper af produktionen, som skal finde sted i det afgrænsede geografiske område

Alle etaper af produktionen af »Maçã de Alcobaça«, fra plantningen af frugtplantagen til høsten af frugterne, finder sted i det afgrænsede geografiske område.

3.6. Særlige regler vedrørende udskæring, rivning eller emballering osv.

Høsten foregår, når frugterne er så modne, at de kan fortsætte deres modning, og at de kan holde sig på køl under passende forhold. Emballeringen foregår i takt med høsten og leveringen til frugtcentralen. Alle operationer og registreringer, der gør det muligt at spore produktet tilbage til dets oprindelse, verificeres.

For de øvrige markedsføringsformer skal alle de obligatoriske krav, der stilles til markedsføring af det friske æble, være opfyldt, med undtagelse af kravene vedrørende størrelse og klasse.

Vaskning, udskæring og emballering må ikke ændre det hele »Maçã de Alcobaça«-æbles kendetegn, og partier af skrællede og/eller udskårne æbler, der ikke lever op til produktets særlige kendetegn, afvises således. Æblerne vaskes hele, før de evt. skæres ud, så denne proces ikke ændrer det friske produkts kendetegn.

For at mindske oxidationen skal skrælningen og/eller udskæringen og emballeringen foregå under nedkølede forhold. Æblet bør pakkes i en emballage, der kan virke som barriere, dvs. med en særlig film, som forhindrer luftudveksling med ydersiden og skaber en ændret atmosfære i forhold til den omgivende atmosfære, dvs. en med lavt iltindhold. Herefter bør øvrig emballering, opbevaring og transport ligeledes foregå under nedkølede forhold.

3.7. Specifikke mærkningsregler

Foruden de angivelser, der er påkrævede i henhold til den generelle lovgivning, er det obligatorisk at:

a) angive »Maçã de Alcobaça — BGB« eller »Maçã de Alcobaça — beskyttet geografisk betegnelse« og

b) anvende logoet for »Maçã de Alcobaça«, som gengives her:

4. Præcis afgrænsning af det geografiske område

I administrativ henseende omfatter det afgrænsede geografiske område følgende kommuner: Alcobaça, Batalha, Bombarral, Cadaval, Caldas da Rainha, Leiria, Lourinhã, Marinha Grande, Nazaré, Óbidos, Peniche, Porto de Mós, Rio Maior og Torres Vedras.

5. Tilknytning til det geografiske område

5.1. Det geografiske områdes egenart

Produktionsområdet for »Maçã de Alcobaça« er omtrent beliggende mellem Serra dos Candeeiros og havet, hvilket giver det et meget særligt mikroklima, der er kendetegnende for denne region. Dette — sammen med de velegnede jordbundsforhold — skaber de ideelle betingelser for produktionen af æbler af høj organoleptisk kvalitet og med særlige kendetegn, der adskiller dem fra æblerne fra andre regioner.

Det afgrænsede områdes fysiske geografi varierer, og det er derfor det særlige mikroklima, der kan forklare, hvorfor disse æblesorter opfører sig anderledes. På grund af den korte afstand til Atlanterhavet er lufttemperaturen relativt konstant, og den daglige gennemsnitstemperatur ligger på omkring 15 °C. Den årlige nedbør varierer mellem 600 mm i gennemsnit og 900 mm ved Serra dos Candeeiros i Alcobaça-området. Luftfugtigheden er forbundet med beliggenheden tæt ved havet og de dominerende vinde fra nord og nordvest og ligger på omkring 80 % årligt. Solindstrålingen påvirkes af skydækket, selv om dette modvirkes af indvirkningen fra det nærliggende Middelhavsområde, og varierer i gennemsnit mellem 2 400 og 2 500 timer.

Dette geografiske områdes særlige mikroklima er nøglen til at forstå, hvorfor disse æblesorter vokser så fint og opfører sig anderledes her.

5.2. Produktets egenart

De beskrevne æblesorter, som dyrkes i det afgrænsede geografiske område, er især kendetegnet ved det faste og sprøde frugtkød, det høje sukkerindhold og en ligeledes høj syrlighed, hvilket giver dem en særlig sød-syrlig smag og en intens aroma.

I forhold til de referenceværdier for æbler, der er offentliggjort i fødevareoversigterne fra Instituto Ricardo Jorge (tabel 2 — INSA, 2006), viser de gennemsnitsværdier, der er fundet i undersøgelsen af »Maçã de Alcobaça«-sorternes ernæringsmæssige og funktionelle egenskaber (tabel 1 — Almeida e Pintado, 2008), en bemærkelsesværdig forskel for så vidt angår det samlede syreindhold (stort set det dobbelte).

Tabel 2

Æblets ernæringsmæssige sammensætning

Æble Energi (kcal/100 g) Vand (g/100 g) Fibre (g/100 g) Kulhydrater (g/100 g) Organiske syrer (g/100 g) Protein (g/100 g) Fedt (g/100 g) Aske (g/100 g) 57 82,9 2,1 13,6 0,20 0,2 0,5 0,32

Kilde: INSA (2006).

Undersøgelsen »Caracterização nutritiva e funcional de variedades de Maçã de Alcobaça« viser »Maçã de Alcobaça«-æblets ernæringsmæssige sammensætning (tabel 3), ud over andre analyserede egenskaber. Det fremgår af værdierne i tabel 3, at gennemsnitsværdierne for kulhydrats- og proteinindholdet i »Maçã de Alcobaça«-sorterne er højere end de gennemsnitsværdier, der er opgivet for æbler generelt i »Tabela da Composição de Alimentos«, som blev offentliggjort af Instituto Nacional de Saúde Dr. Ricardo Jorge. (tabel 2 — INSA, 2006).

Tabel 3

Den ernæringsmæssig sammensætning af bestemte »Maçã de Alcobaça«-sorter. Værdierne refererer til den friske vægt af den spiselige del (frugtkød og skræl)

Gennemsnit for sorterne Energi (kcal/100 g) Vand (g/100 g) Fibre (g/100 g) Kulhydrater (g/100 g) Protein (g/100 g) Fedt (g/100 g) Aske (g/100 g) 52,7 84,5 2,1 14,9 0,37 0,10 0,22

Kilde: Domingos Almeida & Manuela Pintado, 2008: »Caracterização nutritiva e funcional de variedades de Maçã de Alcobaça«. Projecto Agro 937

5.3. Årsagssammenhængen mellem det geografiske område og produktets kvalitet eller egenskaber (for BOB) eller produktets særlige egenskaber, omdømme eller andre kendetegn (for BGB)

Uanset den genetiske indflydelse (Iglesias et al., 2008, 2012) og den økofysiologiske indflydelse (Gonzalez-Talice et al., 2013) på udviklingen af de kvalitetsmæssige og organoleptiske kendetegn for »Maçã de Alcobaça«, navnlig hvad angår farven og aromaerne, må de økologiske forhold, navnlig temperaturen og fugtigheden, også tages i betragtning.

De særlige forhold hvad angår temperatur og fugtighed som følge af beliggenheden tæt ved havet og af bjergsystemet Aire-Candeeiros-Montejunto, som løber fra nord til syd, parallelt med havet, bestemmer »Maçã de Alcobaças«-æblets ernæringsmæssige sammensætning, gør det friskere og saftigere og adskiller det fra andre æbler.

Anerkendelsen og den deraf følgende beskyttelse af den geografiske betegnelse Alcobaça for disse æbler skyldtes altså ikke alene, at der for æblerne fra dette geografiske område kunne påvises en kvalitetsmæssig forskel, men også det gode omdømme, som dette navn har nydt på markedet i flere århundreder.

Produktionsområdet for »Maçã de Alcobaça« omfatter det område, der historisk set er kendt som »Coutos de Alcobaça«. Den oprindelige afgrænsning af Coutos de Alcobaça var grundlæggende en følge af de daværende politiske faktorer (12./13. årh.), og der findes historiske tegn på, at området i virkeligheden strakte sig længere mod syd.

Munkene tog sig således af disse områder, der var egnede til landbrug, og som svarer til de nuværende områder, der anvendes til æbledyrkning.

Dyrkningen af frugttræer, særligt æbletræer, begynder sidenhen at få en stor betydning. I en tid, hvor der ikke var mange søde sager, fungerede æblerne som dessert efter overdådige måltider. Ifølge Vieira Natividade »passede [munkene] altid deres frugttræer med stor omhu«.

De organoleptiske kvaliteter for æblerne fra Alcobaça-regionen begyndte tidligt at skille sig ud: »De havde særlige egenskaber, der adskilte dem fra andre æbler: overgangen fra sødme til syrlighed gik igen i den lange række af sorter; den fantastiske duft, den skønne farve…« (Natividade, M.V.; 1912 — »Frutas d’Alcobaça«).

Ifølge M. Vieira Natividade »var der så mange æbleplantager, at man i Alcobaça-området selv den dag i dag ved frugt forstår et æble og ved frugtplantager, æbleplantager«.

Henvisning til offentliggørelsen af varespecifikationen

(Artikel 5, stk. 7, i forordning (EF) nr. 510/2006 (4))

http://www.dgadr.mamaot.pt/images/docs/val/dop_igp_etg/Valor/CE_Maca_Alcobaca_Nov2013.pdf

(1) EUT L 343 af 14.12.2012, s. 1.

(2) EUT L 93 af 31.3.2006, s. 12. Erstattet af forordning (EU) nr. 1151/2012.

(3) Erstattet af forordning (EU) nr. 1151/2012.

(4) Se fodnote 3.